title: Rozhodnutie Rady (EÚ) 2017/710 z 3. apríla 2017 o pozícii, ktorá sa má v mene Európskej únie prijať v Spoločnom výbore EHP, pokiaľ ide o zmenu prílohy XX (Životné prostredie) k Dohode o EHP (emisie CO2)

text:
                  20.4.2017

                  SK

                  Úradný vestník Európskej únie

                  L 104/20

            ROZHODNUTIE RADY (EÚ) 2017/710
      z 3. apríla 2017
      o pozícii, ktorá sa má v mene Európskej únie prijať v Spoločnom výbore EHP, pokiaľ ide o zmenu prílohy XX (Životné prostredie) k Dohode o EHP (emisie CO2)
      RADA EURÓPSKEJ ÚNIE,
      so zreteľom na Zmluvu o fungovaní Európskej únie, a najmä jej článok 192 ods. 1 a článok 218 ods. 9,
      so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
      so zreteľom na návrh Európskej komisie,
      keďže:

                  (1)

                  Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

                  (2)

                  Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, príloha XX (Životné prostredie) k Dohode o EHP.

                  (3)

                  Do Dohody o EHP sa má začleniť nariadenie Európskeho parlamentu a Rady (ES) č. 443/2009 (3).

                  (4)

                  Do Dohody o EHP sa má začleniť nariadenie Komisie (EÚ) č. 1014/2010 (4).

                  (5)

                  Do Dohody o EHP sa má začleniť nariadenie Komisie (EÚ) č. 63/2011 (5).

                  (6)

                  Do Dohody o EHP sa má začleniť vykonávacie nariadenie Komisie (EÚ) č. 725/2011 (6).

                  (7)

                  Do Dohody o EHP sa má začleniť vykonávacie nariadenie Komisie (EÚ) č. 429/2012 (7).

                  (8)

                  Do Dohody o EHP sa má začleniť vykonávacie nariadenie Komisie (EÚ) č. 396/2013 (8).

                  (9)

                  Do Dohody o EHP sa má začleniť nariadenie Komisie (EÚ) č. 397/2013 (9).

                  (10)

                  Do Dohody o EHP sa má začleniť nariadenie Európskeho parlamentu a Rady (EÚ) č. 333/2014 (10).

                  (11)

                  Do Dohody o EHP sa má začleniť delegované nariadenie Komisie (EÚ) 2015/6 (11).

                  (12)

                  Nariadením (ES) č. 443/2009 sa zrušuje rozhodnutie Európskeho parlamentu a Rady č. 1753/2000/ES (12), ktoré je začlenené do Dohody o EHP, a odkaz naň sa má preto v rámci Dohody o EHP vypustiť.

                  (13)

                  Príloha XX (Životné prostredie) k Dohode o EHP by sa preto mala zodpovedajúcim spôsobom zmeniť.

                  (14)

                  Pozícia Únie v Spoločnom výbore EHP by preto mala byť založená na pripojenom návrhu rozhodnutia,

            PRIJALA TOTO ROZHODNUTIE:
      Článok 1
      Pozícia, ktorá sa má v mene Únie prijať v Spoločnom výbore EHP k navrhovanej zmene prílohy XX (Životné prostredie) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.
      Článok 2
      Toto rozhodnutie nadobúda účinnosť dňom jeho prijatia.

         V Luxemburgu 3. apríla 2017

               Za Radu

               predseda

            R. GALDES

         (1)  Ú. v. ES L 305, 30.11.1994, s. 6.

         (2)  Ú. v. ES L 1, 3.1.1994, s. 3.

         (3)  Nariadenie Európskeho parlamentu a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel (Ú. v. EÚ L 140, 5.6.2009, s. 1).

         (4)  Nariadenie Komisie (EÚ) č. 1014/2010 z 10. novembra 2010 o monitorovaní a oznamovaní údajov o registrácii nových osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 293, 11.11.2010, s. 15).

         (5)  Nariadenie Komisie (EÚ) č. 63/2011 z 26. januára 2011, ktorým sa ustanovujú podrobnosti žiadostí o výnimku z cieľovej hodnoty špecifických emisií CO2 podľa článku 11 nariadenia Európskeho parlamentu a Rady (ES) č. 443/2009 (Ú. v. EÚ L 23, 27.1.2011, s. 16).

         (6)  Vykonávacie nariadenie Komisie (EÚ) č. 725/2011 z 25. júla 2011, ktorým sa ustanovuje proces schvaľovania a certifikácie inovačných technológií na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 194, 26.7.2011, s. 19).

         (7)  Vykonávacie nariadenie Komisie (EÚ) č. 429/2012 z 22. mája 2012, ktorým sa mení a dopĺňa nariadenie (EÚ) č. 1014/2010 na účely poskytnutia spoločného formátu pre oznamovanie chýb výrobcami osobných automobilov (Ú. v. EÚ L 132, 23.5.2012, s. 11).

         (8)  Vykonávacie nariadenie Komisie (EÚ) č. 396/2013 z 30. apríla 2013, ktorým sa mení a dopĺňa nariadenie (EÚ) č. 1014/2010, pokiaľ ide o monitorovanie emisií CO2 z nových osobných automobilov (Ú. v. EÚ L 120, 1.5.2013, s. 1).

         (9)  Nariadenie Komisie (EÚ) č. 397/2013 z 30. apríla 2013, ktorým sa mení a dopĺňa nariadenie Európskeho parlamentu a Rady (ES) č. 443/2009, pokiaľ ide o monitorovanie emisií CO2 z nových osobných automobilov (Ú. v. EÚ L 120, 1.5.2013, s. 4).

         (10)  Nariadenie Európskeho parlamentu a Rady (EÚ) č. 333/2014 z 11. marca 2014, ktorým sa mení nariadenie (ES) č. 443/2009 s cieľom stanoviť postupy na dosiahnutie cieľa zníženia emisií CO2 z nových osobných automobilov do roku 2020 (Ú. v. EÚ L 103, 5.4.2014, s. 15).

         (11)  Delegované nariadenie Komisie (EÚ) 2015/6 z 31. októbra 2014, ktorým sa mení príloha I k nariadeniu Európskeho parlamentu a Rady (ES) č. 443/2009 s cieľom zohľadniť vývoj hmotnosti nových osobných automobilov registrovaných v roku 2011, 2012 a 2013 (Ú. v. EÚ L 3, 7.1.2015, s. 1).

         (12)  Rozhodnutie Európskeho parlamentu a Rady č. 1753/2000/ES z 22. júna 2000, ktorým sa ustanovuje systém na monitorovanie priemerných špecifických emisií CO2 pochádzajúcich z nových osobných automobilov (Ú. v. ES L 202, 10.8.2000, s. 1).

         NÁVRH
         ROZHODNUTIE SPOLOČNÉHO VÝBORU EHP č. …/2017
         z …,
         ktorým sa mení príloha XX (Životné prostredie) k Dohode o EHP
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:

                     (1)

                     Do Dohody o EHP sa má začleniť nariadenie Európskeho parlamentu a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel (1).

                     (2)

                     Do Dohody o EHP sa má začleniť nariadenie Komisie (EÚ) č. 1014/2010 z 10. novembra 2010 o monitorovaní a oznamovaní údajov o registrácii nových osobných automobilov podľa nariadenia Európskeho parlamentu a Rady (ES) č. 443/2009 (2).

                     (3)

                     Do Dohody o EHP sa má začleniť nariadenie Komisie (EÚ) č. 63/2011 z 26. januára 2011, ktorým sa ustanovujú podrobnosti žiadostí o výnimku z cieľovej hodnoty špecifických emisií CO2 podľa článku 11 nariadenia Európskeho parlamentu a Rady (ES) č. 443/2009 (3).

                     (4)

                     Do Dohody o EHP sa má začleniť vykonávacie nariadenie Komisie (EÚ) č. 725/2011 z 25. júla 2011, ktorým sa ustanovuje proces schvaľovania a certifikácie inovačných technológií na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (4).

                     (5)

                     Do Dohody o EHP sa má začleniť vykonávacie nariadenie Komisie (EÚ) č. 429/2012 z 22. mája 2012, ktorým sa mení a dopĺňa nariadenie (EÚ) č. 1014/2010 na účely poskytnutia spoločného formátu pre oznamovanie chýb výrobcami osobných automobilov (5).

                     (6)

                     Do Dohody o EHP sa má začleniť vykonávacie nariadenie Komisie (EÚ) č. 396/2013 z 30. apríla 2013, ktorým sa mení a dopĺňa nariadenie (EÚ) č. 1014/2010, pokiaľ ide o monitorovanie emisií CO2 z nových osobných automobilov (6).

                     (7)

                     Do Dohody o EHP sa má začleniť nariadenie Komisie (EÚ) č. 397/2013 z 30. apríla 2013, ktorým sa mení a dopĺňa nariadenie Európskeho parlamentu a Rady (ES) č. 443/2009, pokiaľ ide o monitorovanie emisií CO2 z nových osobných automobilov (7).

                     (8)

                     Do Dohody o EHP sa má začleniť nariadenie Európskeho parlamentu a Rady (EÚ) č. 333/2014 z 11. marca 2014, ktorým sa mení nariadenie (ES) č. 443/2009 s cieľom stanoviť postupy na dosiahnutie cieľa zníženia emisií CO2 z nových osobných automobilov do roku 2020 (8).

                     (9)

                     Do Dohody o EHP sa má začleniť delegované nariadenie Komisie (EÚ) 2015/6 z 31. októbra 2014, ktorým sa mení príloha I k nariadeniu Európskeho parlamentu a Rady (ES) č. 443/2009 s cieľom zohľadniť vývoj hmotnosti nových osobných automobilov registrovaných v roku 2011, 2012 a 2013 (9).

                     (10)

                     Nariadením (ES) č. 443/2009 sa zrušuje rozhodnutie Európskeho parlamentu a Rady č. 1753/2000/ES (10) z 22. júna 2000, ktorým sa ustanovuje systém na monitorovanie priemerných špecifických emisií CO2 pochádzajúcich z nových osobných automobilov, ktoré je začlenené do Dohody o EHP, a odkaz naň sa má preto v rámci Dohody o EHP vypustiť.

                     (11)

                     Príloha XX k Dohode o EHP by sa mala zodpovedajúcim spôsobom zmeniť,

               PRIJAL TOTO ROZHODNUTIE:
         Článok 1
         Príloha XX k Dohode o EHP sa mení takto:

                     1.

                     Znenie bodu 21ae (rozhodnutie Európskeho parlamentu a Rady č. 1753/2000/ES) sa nahrádza takto:
                     „32009 R 0443: Nariadenie Európskeho parlamentu a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel (Ú. v. EÚ L 140, 5.6.2009, s. 1), zmenené týmito právnymi predpismi:

                                 —

                                    32013 R 0397: nariadenie Komisie (EÚ) č. 397/2013 z 30. apríla 2013 (Ú. v. EÚ L 120, 1.5.2013, s. 4),

                                 —

                                    32014 R 0333: nariadenie Európskeho parlamentu a Rady (EÚ) č. 333/2014 z 11. marca 2014 (Ú. v. EÚ L 103, 5.4.2014, s. 15),

                                 —

                                    32015 R 0006: delegované nariadenie Komisie (EÚ) č. 2015/6 z 31. októbra 2014 (Ú. v. EÚ L 3, 7.1.2015, s. 1).

                           Ustanovenia nariadenia sa na účely tejto dohody vykladajú s týmito úpravami:

                                 a)

                                 V článku 7 ods. 2 sa dopĺňa tento pododsek:
                                 „Ak združenie zahŕňa len výrobcov usadených v štátoch EZVO, výrobcovia poskytnú informácie Dozornému úradu EZVO. Ak združenie zahŕňa aspoň jedného výrobcu usadeného v Únii a aspoň jedného výrobcu usadeného v štátoch EZVO, výrobcovia poskytnú informácie Komisii a Dozornému úradu EZVO.“

                                 b)

                                 V článku 7 ods. 3 sa dopĺňa tento pododsek:
                                 „Dozorný úrad EZVO to oznámi výrobcom usadeným v štátoch EZVO.“

                                 c)

                                 V článku 7 ods. 4 sa dopĺňa tento pododsek:
                                 „Ak združenie zahŕňa len výrobcov usadených v štátoch EZVO, výrobcovia spoločne informujú Dozorný úrad EZVO. Ak združenie zahŕňa aspoň jedného výrobcu usadeného v Únii a aspoň jedného výrobcu usadeného v štátoch EZVO, alebo je rozšírené tak, aby zahŕňalo aspoň jedného výrobcu usadeného v Únii a aspoň jedného výrobcu usadeného v štátoch EZVO, výrobcovia spoločne informujú Komisiu a Dozorný úrad EZVO.“

                                 d)

                                 V článku 7 ods. 5 sa pod slovami „články 81 a 82 zmluvy“ rozumie „články 53 a 54 Dohody o EHP“ a slovom „Spoločenstvo“ sa rozumie „EHP“.

                                 e)

                                 V článku 7 ods. 7 a článku 10 ods. 1 sa po slove „Komisia“ vkladá „alebo Dozorný úrad EZVO“ v príslušnom gramatickom tvare.

                                 f)

                                 Údaje oznámené členskými štátmi EZVO sa takisto uchovávajú v centrálnom registri uvedenom v článku 8 ods. 4

                                 g)

                                 V článku 8 ods. 4 sa dopĺňa tento pododsek:
                                 „Dozorný úrad EZVO vykoná výpočty uvedené v pododseku 1 pre výrobcov usadených v štátoch EZVO a informuje všetkých výrobcov usadených v štátoch EZVO v súlade s druhým pododsekom.“

                                 h)

                                 Bez toho, aby bol dotknutý protokol 1 k dohode, v článku 8 ods. 5 a 6, článku 11 ods. 3, 4, 5 a 6 sa za slovo „Komisia“ vkladajú slová „alebo prípadne Dozorný úrad EZVO“ v príslušnom gramatickom tvare.

                                 i)

                                 V článku 9 ods. 1 sa dopĺňajú tieto pododseky:
                                 „Ak má výrobca alebo správca združenia sídlo v štáte EZVO, poplatok za nadmerné emisie uloží Dozorný orgán EZVO.
                                 Poplatky za nadmerné emisie sa rozdelia medzi Komisiu a Dozorný úrad EZVO úmerne k podielu registrácií nových osobných automobilov evidovaných v EÚ alebo v štátoch EZVO v porovnaní s celkovým počtom nových osobných automobilov registrovaných v EHP.“

                                 j)

                                 V článku 9 ods. 3 sa dopĺňajú tieto pododseky:
                                 „Európska komisia využíva svoje zavedené prostriedky na vyberanie poplatkov za nadmerné emisie uvedené v rozhodnutí Komisie 2012/100/EÚ podľa odseku 1 aj vo vzťahu k registráciám výrobcov usadených v EÚ v štátoch EZVO.
                                 Dozorný úrad EZVO určí prostriedky vyberania poplatkov za nadmerné emisie podľa odseku 1. Tieto prostriedky sú založené na prostriedkoch Komisie.“

                                 k)

                                 V článku 9 ods. 4 sa dopĺňa tento pododsek:
                                 „Pokiaľ ide o štáty EZVO, štáty EZVO určia alokáciu objemov poplatkov za nadmerné emisie.“

                                 l)

                                 Bez toho, aby bol dotknutý protokol 1 k dohode, v článku 11 ods. 2 a 4 druhom pododseku sa za slovom „Komisii“ vkladajú slová „alebo v prípade výrobcu usadeného v štátoch EZVO, Dozornému Úradu EZVO“.

                                 m)

                                 V článku 12 ods. 2 sa dopĺňa tento pododsek:
                                 „Dodávatelia alebo výrobcovia usadení v štátoch EZVO zasielajú žiadosti podľa tohto článku Komisii. Komisia prizná takýmto žiadostiam rovnakú prioritu ako iným žiadostiam podľa tohto článku.“

                                 n)

                                 V článku 12 ods. 4 sa dopĺňa tento pododsek:
                                 „Rozhodnutia Komisie o schválení inovačných technológií podľa tohto článku sú všeobecne uplatniteľné a začleňujú sa do Dohody o EHP.“

                                 o)

                                 Toto nariadenie sa nevzťahuje na Lichtenštajnsko.“.

                     2.

                     Za bod 21ae (rozhodnutie Európskeho parlamentu a Rady č. 1753/2000/ES) sa vkladá tento text:

                                 „21aea.

                                    32011 R 0063: Nariadenie Komisie (EÚ) č. 63/2011 z 26. januára 2011, ktorým sa ustanovujú podrobnosti žiadostí o výnimku z cieľovej hodnoty špecifických emisií CO2 podľa článku 11 nariadenia Európskeho parlamentu a Rady (ES) č. 443/2009 (Ú. v. EÚ L 23, 27.1.2011, s. 16).
                                 Nariadenie sa na účely tejto dohody vykladá s týmito úpravami:

                                             a)

                                             Bez toho, aby bol dotknutý protokol 1 k dohode, sa v článku 7 ods. 1 za slovom „Komisia“ vkladajú slová „alebo prípadne Dozorný úrad EZVO“.

                                             b)

                                             Článok 7 ods. 2 a e-mail: uvedený v prílohe I sa neuplatňujú, pokiaľ ide o Dozorný úrad EZVO.

                                 21aeb.

                                    32011 R 0725: Vykonávacie nariadenie Komisie (EÚ) č. 725/2011 z 25. júla 2011, ktorým sa ustanovuje proces schvaľovania a certifikácie inovačných technológií na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 194, 26.7.2011, s. 19).

                                 21aec.

                                    32010 R 1014: Nariadenie Komisie (EÚ) č. 1014/2010 z 10. novembra 2010 o monitorovaní a oznamovaní údajov o registrácii nových osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 293, 11.11.2010, s. 15) zmenené týmito právnymi predpismi:

                                             —

                                                32012 R 0429: vykonávacie nariadenie Komisie (EÚ) č. 429/2012 z 22. mája 2012 (Ú. v. EÚ L 132, 23.5.2012, s. 11),

                                             —

                                                32013 R 0396: vykonávacie nariadenie Komisie (EÚ) č. 396/2013 z 30. apríla 2013 (Ú. v. EÚ L 120, 1.5.2013, s. 1).

                                       Ustanovenia nariadenia sa na účely tejto dohody vykladajú s týmito úpravami:

                                             a)

                                             V článkoch 8 a 9 sa za slovom „Komisia“ v príslušnom gramatickom tvare vkladajú slová „alebo v prípade výrobcu usadeného v štátoch EZVO Dozornému Úradu EZVO“ v príslušnom gramatickom tvare.

                                             b)

                                             Článok 9 ods. 5 sa nevzťahuje na štáty EZVO.“.

               Článok 2
         Znenia nariadení (ES) č. 443/2009, (EÚ) č. 1014/2010, (EÚ) č. 63/2011, (EÚ) č. 397/2013 a (EÚ) č. 333/2014 a vykonávacích nariadení (EÚ) č. 725/2011, (EÚ) č. 429/2012 a (EÚ) č. 396/2013 a delegovaného nariadenia (EÚ) č. 2015/6 v islandskom a nórskom jazyku, ktoré sa majú uverejniť v dodatku EHP k Úradnému vestníku Európskej únie, sú autentické.
         Článok 3
         Toto rozhodnutie nadobúda účinnosť […] pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         Článok 4
         Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

            V Bruseli

                  Za Spoločný výbor EHP

                  predseda

                  tajomníci Spoločného výboru EHP

            (1)  Ú. v. EÚ L 140, 5.6.2009, s. 1.

            (2)  Ú. v. EÚ L 293, 11.11.2010, s. 15.

            (3)  Ú. v. EÚ L 23, 27.1.2011, s. 16.

            (4)  Ú. v. EÚ L 194, 26.7.2011, s. 19.

            (5)  Ú. v. EÚ L 132, 23.5.2012, s. 11.

            (6)  Ú. v. EÚ L 120, 1.5.2013, s. 1.

            (7)  Ú. v. EÚ L 120, 1.5.2013, s. 4.

            (8)  Ú. v. EÚ L 103, 5.4.2014, s. 15.

            (9)  Ú. v. EÚ L 3, 7.1.2015, s. 1.

            (10)  Ú. v. ES L 202, 10.8.2000, s. 1.

            (*1)  [Ústavné požiadavky neboli oznámené.] [Ústavné požiadavky boli oznámené.]


title: 2011/732/: Rozhodnutie Rady z  8. novembra 2011 o uzavretí Dohody medzi Európskou úniou a Kapverdskou republikou o určitých aspektoch leteckých služieb

text:
               12.11.2011

               SK

               Úradný vestník Európskej únie

               L 294/3

         ROZHODNUTIE RADY
   z 8. novembra 2011
   o uzavretí Dohody medzi Európskou úniou a Kapverdskou republikou o určitých aspektoch leteckých služieb
   (2011/732/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 6 písm. a) a článkom 218 ods. 8 prvým pododsekom,
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Rada svojím rozhodnutím z 5. júna 2003 poverila Komisiu, aby začala rokovania s tretími krajinami o nahradení určitých ustanovení v platných dvojstranných dohodách dohodou na úrovni Únie.

               (2)

               Komisia v mene Únie dojednala dohodu s Kapverdskou republikou o určitých aspektoch leteckých služieb (ďalej len „dohoda“) v súlade s mechanizmami a smernicami v prílohe k rozhodnutiu Rady z 5. júna 2003.

               (3)

               Dohoda bola podpísaná v mene Únie 23. marca 2011 s výhradou jej možného neskoršieho uzavretia v súlade s rozhodnutím Rady 2011/228/EÚ (1).

               (4)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Kapverdskou republikou o určitých aspektoch leteckých služieb (ďalej len „dohoda“) (2).
   Článok 2
   Týmto sa predseda Rady poveruje určiť osobu splnomocnenú vydať oznámenie podľa článku 8 ods. 1 dohody.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 8. novembra 2011

            Za Radu

            predseda

         J. VINCENT-ROSTOWSKI

      (1)  Ú. v. EÚ L 96, 9.4.2011, s. 1.

      (2)  Text dohody bol uverejnený v Ú. v. EÚ L 96, 9.4.2011, s. 2, spolu s rozhodnutím o podpise.